वाशिंगटन में भारतीय दूतावास ने ध्वाजारोहण कार्यक्रम का आयोजन किया। अमेरिका में भारत के राजदूत नवतेज सरना ने झंडा फहराया जिसके बाद कार्यक्रम में मौजूद लोगों ने राष्ट्रगान गाया।सरना ने अतिथियों को संबोधित किया और परंपरा के तौर पर राष्ट्र के नाम राष्ट्रपति रामनाथ कोविंद के संबोधन को पढ़कर सुनाया। कार्यक्रम में भारतीय समुदाय के प्रमुख सदस्यों एवं स्थानीय पदाधिकारियों समेत करीब 200 लोग शामिल हुए। इनमें सांसद ग्रेस मेंग, विधायक डेविड वेप्रिन, राज मुखर्जी और सीनेटर विन गोपाल शामिल थे।संयुक्त राष्ट्र में भारत के स्थायी मिशन और भारतीय वाणिज्य दूतावास ने भी इस मौके पर कार्यक्रमों का आयोजन किया।